માર્ગ અને મકાન વિભાગ તથા આરોગ્ય અને પરિવાર કલ્યાણ વિભાગના કાર્યક્રમમાં વિવિધ સમાજ, સંગઠન, વિસ્તારની સોસાયટીઓના પ્રતિનિધિઓ સહિત નગરજનોએ નાયબ મુખ્યમંત્રીનો આભાર વ્યક્ત કરી તેમનું સન્માન કર્યું હતું. બેડમિન્ટનમાં ગોલ્ડમેડલ મેળવી એશિયામાં મહેસાણાનું નામ રોશન કરનાર તસ્નીમ મીરનું નાયબ મુખ્યમંત્રીએ સ્પોર્ટ્સ સાયકલ આપીને સન્માન કર્યું હતું. આ પ્રસંગે સાંસદ જયશ્રીબેન પટેલ, પૂર્વ સાંસદ નટુજી ઠાકોર, એપીએમસી ચેરમેન ખોડાભાઈ પટેલ, પાલિકા પ્રમુખ ઘનશ્યામભાઈ સોલંકી, અંબાલાલ પટેલ NHM ડાયેક્ટર ડૉ.ગૌરવ, કલેક્ટર એચ.કે.પટેલ સહિત શહેરીજનો મોટી સંખ્યામાં હાજર રહ્યા હતા. શહેર ભાજપ મહામંત્રી મુકેશ પટેલે સ્વાગત પ્રવચન કર્યું હતું.